Document ID: 32010D0677

Title and Content:
ΑΠΌΦΑΣΗ ΤΟΥ ΣΥΜΒΟΥΛΊΟΥ 2010/677/ΚΕΠΠΑ της 8ης Νοεμβρίου 2010 για την κατάργηση της κοινής θέσης 98/409/ΚΕΠΠΑ σχετικά με τη Σιέρα Λεόνε ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για την Ευρωπαϊκή Ένωση και ιδίως το άρθρο 29, Εκτιμώντας τα ακόλουθα: (1) Στις 29 Ιουνίου 1998, το Συμβούλιο καθόρισε την κοινή θέση 98/409/ΚΕΠΠΑ σχετικά με τη Σιέρα Λεόνε (1), προκειμένου να εφαρμοσθούν τα μέτρα που επιβλήθηκαν με την απόφαση του Συμβουλίου Ασφαλείας των Ηνωμένων Εθνών (εφεξής «ΑΣΑΗΕ») αριθ. 1171(1998). (2) Στις 28 Ιανουαρίου 2008, το Συμβούλιο υιοθέτησε την κοινή θέση 2008/81/ΚΕΠΠΑ για την τροποποίηση της κοινής θέσης 98/409/ΚΕΠΠΑ (2), προκειμένου να εφαρμοσθούν τα μέτρα που επιβλήθηκαν με την ΑΣΑΗΕ αριθ. 1793(2007) σύμφωνα με την οποία προβλέπονται εξαιρέσεις στα μέτρα τα οποία επιβάλλονται με την παράγραφο 5 της ΑΣΑΗΕ αριθ. 1171(1998). (3) Στις 29 Σεπτεμβρίου 2010, το Συμβούλιο Ασφαλείας των Ηνωμένων Εθνών εξέδωσε την ΑΣΑΗΕ αριθ. 1940(2010) για την κατάργηση της ΑΣΑΗΕ αριθ. 1171(1998). (4) Ως εκ τούτου η κοινή θέση αριθ. 98/409/ΚΕΠΠΑ θα πρέπει να καταργηθεί, ΕΞΕΔΩΣΕ ΤΗΝ ΑΚΟΛΟΥΘΗ ΑΠΟΦΑΣΗ: Άρθρο 1 Η κοινή θέση 98/409/ΚΕΠΠΑ καταργείται. Άρθρο 2 Η παρούσα απόφαση αρχίζει να ισχύει από την ημερομηνία έκδοσής της. Βρυξέλλες, 8 Νοεμβρίου 2010.

Classification Labels:
2109
2106
151

Label Descriptions:
{"2109": "Οργανισμός Ηνωμένων Εθνών (Ο.Η.Ε.)", "2106": "Διεθείς οργανισμοί", "151": "ΔΙΕΘΝΕΙΣ ΣΧΕΣΕΙΣ"}

EuroVoc IDs (Original): 5424
3878
3474
2179
802

EuroVoc IDs (Expanded): 5424
3878
3474
2179
802

Dataset Source: meu

Split: dev